Diari Oficial de la Generalitat Valenciana


Sumari del DOGV 4025, del 20-06-2001 (2001/5356)

Notificació de l'acord d'iniciació d'expedient sancionador número 414/2000.
---------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5356


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació d'expedient sancionador número 414/2000. [2001/F5356]
  
De conformitat amb el que ha acordat aquesta Secretaria General, i d'acord amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica al senyor Mehran Pounasiri, l'últim domicili conegut del qual és el Centre Comercial Urb. Chaparral, número 10,de la localitat de Torrevieja, l'acord d'iniciació I-2000/0414, de data 15 de març de 2001, dictat en l'expedient sancionador que tramita el Servei d'Espectacles i Establiments Públics.
  
«Vista la denúncia formulada per la patrulla fiscal territorial de Torrevieja i realitzades les actuacions prèvies pertinents de conformitat amb el que disposa l'article 12 del Reial Decret 1.398/93, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 10 d'octubre de 2000, a les 18.00 hores, es va realitzar una inspecció a l'establiment denominat Pizzeria Casa Mia, sítia al Centre Comercial Urb. Chaparral, número 10, de Torrevieja, el titular del qual és el senyor Mehran Pounsiri, i s'hi va comprovar que mancava de la preceptiva llicència municipal d'obertura.
  
Els referits fets poden constituir una infracció qualificada com de molt greu, tipificada en l'article 23.a) de la Llei 2/1991, d'Espectacles, Establiments Públics i Activitats Recreatives, la sanció de la qual es determina en l'article 26.c) de l'esmentada llei, el qual estableix:
  
Les faltes molt greus se sancionaran amb una multa d'1.000.001 a 50.845.394 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagen originat la imposició d'aquestes.
  
En el present supòsit es proposa una sanció de 1.025.000 pessetes (6.160,37 euros) i la clausura del local de referència.
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, segons que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de l'esmentada a Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació de l'expedient sancionador contra el senyor Mehran Pounasiri per presumpta infracció dels articles 23.a) de la Llei 2/1991, advertint-li que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat i en aquest cas es resoldrà el procediment amb la imposició de la sanció procedent.
  
Igualment, s'acorda nomenar instructor i secretària de l'expedient sancionador el senyor Manuel Saiz Blanco i la senyora Mª Ángeles Sebastiá Rodríguez respectivament, als quals se'ls notificarà en forma aquest nomenament i també als inculpats, de conformitat amb el que estableix l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i en l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 de la citada Llei 30/1992.
  
Segons que estableix l'article 16.1 del Reial Decret 1.398/1993, se li concedeix un termini de 15 dies comptats a partir de l'endemà de la notificació del present acord, perquè aporte totes les al·legacions, documents o informacions que estime convenients, amb l'advertiment que si no efectua les al·legacions sobre el contingut de la iniciació del procediment en el dit termini, el present acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a l'interessat esmentat, lliure el present edicte.